|  |
| --- |
| **OBRAZAC****sudjelovanja u savjetovanju sa zainteresiranom javnošću o nacrtu općeg akta** |
| Prijedlog**ODLUKE O JAVNIM PRIZNANJIMA I POSEBNIM NAGRADAMA GRADA DELNICA** |
| **Grad Delnice** |
| ***Početak savjetovanja: 20.07.2023.*** | ***Završetak savjetovanja: 20.08.2023.*** |
| Naziv predstavnika zainteresirane javnosti koja daje svoje mišljenje, primjedbe i prijedloge na predloženi nacrt | **Ivica Knežević**, potredsjednik Gradskog vijeća Grada Delnica, član Komisije za javna priznanja Grada Delnica i Predsjednik Komisije za Statut, Poslovnik i normativnu djelatnost.  |
| Interes, odnosno kategorija i brojnost korisnika koje predstavljate | Građani i pravne osobe Grada Delnica koji daju značajan doprinos Gradu. |
| Načelne primjedbe | Načelne primjedbe se odnose, prije svega, na povrede odredbi Statuta kao i na ukazivanje na nepoštivanje najviših demoktarskih standarda vrednovanja građana Grada Delnica i njihovog doprinosa ovome Gradu! O svemu detaljno u nastavku kroz osvrt na pojedine članke predložene Odluke uz obrazloženje. |
| Primjedbe na pojedine članke općeg akta s obrazloženjem*(Ako je primjedaba više, prilažu se obrascu)* | Članak 1. U članku 1. predlagač navodi: „ovom Odlukom određuju se vrste javnih priznanja i posebnih nagrada Grada Delnica.....“Članak 5. st. 2. „ Posebne nagrade Grada Delnica nazivaju se Posebno priznanje Grada Delnica........“Članak 12. sadrži odredbe kojima se definiraju uvjeti za dodjelu, osobe i način dodjele.Članak 1. , Članak 5. st. 2. i članak 12. Odluke u izravnoj su suprotnosti s Člankom 13. st. 1. i st. 2. Statuta Grada Delnica SN GD br. 2/21, uz sljedeće obrazloženje: Članak 12. Statuta eksplicite navodi: Javna priznanja Grada Delnica su: 1. Počasni građanin Grada Delnica, 2. Nagrada Grada Delnica za životno djelo, 3. Godišnja nagrada Grada Delnica, 4. Povelja Grada Delnica, 5. Zahvalnica Grada Delnica. U Članku 13. st. 1. navodi:„(1) U iznimnim i osobito opravdanim slučajevima, osim javnih priznanja iz članka 12. ovog Statuta, Grad Delnice može dodjeljivati i posebne nagrade: „ ,a u st. 2. istoga članka, također eksplicite, navodi:(2) Uvjeti, postupak i način dodjeljivanja nagrada iz stavka 1. ovoga članka, utvrđuju se posebnom odlukom Gradskog vijeća.Dakle, neprijeporno je da su javna priznanja Grada Delnica:1. Počasni građanin Grada Delnica, 2. Nagrada Grada Delnica za životno djelo, 3. Godišnja nagrada Grada Delnica, 4. Povelja Grada Delnica, 5. Zahvalnica Grada Delnica, a da se u iznimnim i osobito opravdanim slučajevima, osim javnih priznanja iz članka 12. Statuta, mogu dodjeljivati i posebne nagrade te da se uvjeti, postupak i način dodjeljivanja posebnih nagrada utvrđuju posebnom odlukom Gradskog vijeća.Sukladno navedenom, neprijeporno je da posebne nagrade nisu javna priznanja te da ne mogu biti predmetom reguliranja Odlukom o javnim priznanjima Grada Delnica što znači da su predložene odredbe u izavnoj suprotnosti sa Statutom Grada Delnica te da ih treba regulirani nekom drugom gradskom odlukom! U članku 7. st. 3. Odluke propisano je:„Osobi proglašenoj počasnim građaninom Grada Delnica ne mogu se dodjeljivati druga javna priznanja utvrđena ovom Odlukom.“Ova odredba izravno vrijeđa doprinos građana ovoga grada, naročito onih koji su ponovo postali njegovi građani, a prije toga su za svoje ranije zasluge dobili javno priznanje počasnog građanina. Predlagač u mnogim prigodama naglašava kako se sve čini da Grad postane po mjeri svakog čovjeka. No, očito zaboravlja da grad čine njegovi ljudi, njihova znanja, doprinos, sposobnosti i domoljubni naboj, i da je to moguće postići samo tamo gdje predstavnici lokalne zajednice uvažavaju i cijene svoje ljude! Tako se prema svojim građanima odnose i gradovi Zagreb, Rijeka, Šibenik, Split, Hvar, Slavonski Brod, Varaždinske toplice, Zadarska županija, i mnogi drugi, i mišljenja sam da bi se trebali ugledati u one kojima su demokratski standardi i poštovanje građana na najvišim razinama! I još jedna napomena, Počasnim građanima su se uvijek proglašavali oni koji nisu bili građani te sredine koja ih je proglasila, no bitno se sve mijenja kada oni usljed određenih razloga postaju građani te sredine.Slijedom navedenog predlažem da se ta odredba briše.U Članku 15. st. 1. je navedeno:Prijedlog za imenovanje Počasnim građaninom Grada Delnica podnosi najmanje 1/3 članova Gradskog vijeća, gradonačelnik ili Povjerenstvo za dodjelu javnih priznanja, a odluku o prijedlogu donosi Gradsko vijeće apsolutnom većinom glasova. Prethodno mišljenje o prijedlogu, Gradskom vijeću će dati i Povjerenstvo za dodjelu javnih priznanja.Proglasiti nekoga Počasnim građaninom Grada Delnica zasigurno ne spada u kategoriu hitnosti i neodgodivosti, čime uopće ne dovodim u pitanje opravdanost čina. Ovakva odredba stvara privid manipulacije predlagača jer se po predloženoj odredbi nekoga može proglasiti Počasnim građaninon Grada Delnica mimo postupka javnog poziva kako je to navedeno u članku 17. st. 2. kada se dodjeljuju nagrade za životno djelo, godišnje nagrade i Povelje. Ovakva odredba znači i dezavuiranje demokratskog načela transparentnosti i na taj način pokušaj isključenja javnosti. Osim toga, u odredbi stoji da odluku donosi Gradsko vijeće nakon pribavljenog mišljenja Povjerenstva. Ovo je također suprotno aktima Grada budući Povjerenstvo ne može raditi, odnosno nema što raditi ukoliko nije raspisan javni poziv!Nastavno, u članku 15. st. 2. točka 3. propisano je da prijedlog za dodjelu Nagrade za životno djelo, Godišnje nagrade i Povelje mogu dati i ovlaštena tijela pravnih osoba. U trgovačkom pravu postoji institut ovlaštene i odgovorne osobe koju čini uprava koja se sastoji od jednog ili više članova. Prema tome, tog predlagača treba nazovi pravim imenom, a to je ovlaštena osoba. U članku 16. st. 2. je propisano:„Povjerenstvo za dodjelu javnih priznanja ima predsjednika i 6 članova, od kojih je predsjednik Gradskog vijeća po funkciji predsjednik Povjerenstva, dva člana po funkciji čine gradonačelnik i pročelnik upravnog tijela u čijoj su nadležnosti poslovi lokalne samouprave,....“Naime, ako predlagači javnih priznanja prema prijedlogu Odluke mogu biti Gradonačelnik i najmanje1/3 članova vijeća, tada se itekako radi o sukobu interesa jer je mimo svih demokratskih standarda da predlagač ujedno bude i član povjerenstva bez obzira što konačnu odluku donosi Gradsko vijeće. Ovako sastavljeno Povjerenstva je zapravo tihi i neposredan pritisak na ostale članove što je također suprotno najvišim demokratskim standardima odlučivanja. U članku 19. je propisano da Povjerenstvo nakon otvaranja ponuda može zatražiti dopunske podatke i dokumente o kandidatu. S obzirom na transparentnost postupka i jednakopravnost kandidata više je no potrebno navesti koji su to dodatni podaci i dokumentacija. Stipulacija u važećoj Odluci je više no jasna i dostatna budući se odnosi upravo na tu propisanu dokumentaciju, a prije svega zbog poštivanja digniteta i osobnosti predloženog kandidata i njegovog doprinosa zbog čega je i predložen! Prema tome, treba prepisati postojeću normu koja je više no dobra.   |
| Ime i prezime osobe (ili osoba) koja je sastavljala primjedbe ili osobe ovlaštene za predstavljanje predstavnika zainteresirane javnosti | Ivica Knežević, dipl. iur. |
| Datum dostavljanja | 1. kolovoza 2023. godine
 |

**Važna napomena:**

**Popunjeni obrazac s prilogom zaključno do 20. kolovoza 2023. godine dostaviti na adresu elektronske pošte: pisarnica@delnice.hr**